Malayalam Subtitles are best viewed in Media Player Classic & KM PLAYER
Subtitles മലയാള പരിഭാഷ ചെയ്തത് M-Sone www.facebook.com/groups/MSONEsubs
പരിഭാഷ: ഇരുമ്പനം വൊക്കേഷണല്‍ ഹയര്‍സെക്കന്ററിസ്കൂള്‍
Translation: Irumpanam Vocational Higher Secondary School
ചുട്ടുപഴുത്ത ഫുജി അഗ്നിപര്‍വതം
അതെന്താണ്?
എന്താണു സംഭവിക്കുന്നത്?
ഫുജി എന്ന അഗ്നിപര്‍വതം പൊട്ടിയതാണോ?
എത്ര ഭീകരമാണത്!!!!
അതിനേക്കാള്‍ കടുത്ത എന്തോ ആണത് !!!
നിങ്ങളറിഞ്ഞില്ലേ?
ആണവനിലയം പൊട്ടിയിരിക്കുന്നു ! ! !
ആറ് ആണവറിയാക്ടറുകള്‍ ! ! !
അവ ഒന്നിനു പുറകെ ഒന്നായി സ്ഫോടനം തുടര്‍ന്നുകൊണ്ടിരിക്കുകയാണ്.
ഇതില്‍നിന്ന് രക്ഷപ്പെടാന്‍ പറ്റാത്തത്ര ചെറിയ രാജ്യമാണ് ജപ്പാന്‍.
നമുക്കതറിയാം.
ഇതില്‍നിന്നു രക്ഷയില്ല.എങ്കിലുംനമുക്കു ശ്രമിച്ചേ പറ്റൂ. മറ്റു വഴിയില്ല.
ഇതു നമ്മുടെ അന്ത്യമാണ്.
പക്ഷെ......
...എന്തു സംഭവിച്ചു?
അവരൊക്കെ എങ്ങോട്ടാണ് പോകുന്നത്?
അവരെങ്ങോട്ടേയ്ക്കാണ് രക്ഷപ്പെടുന്നത്?
കടലിന്റെ അടിത്തട്ടിലേക്ക്.....
ഡോള്‍ഫിനുകള്‍.
അവയും പോവുകയാണ്.
ഭാഗ്യം ചെയ്ത ഡോള്‍ഫിനുകള്‍....
അവയ്ക്ക് നീന്തി അകലേയ്ക്കു പോകാന്‍ കഴിയും.
അതുകൊണ്ടവയ്ക്ക് രക്ഷപ്പെടാന്‍ കഴിയില്ല.
റേഡിയോആക്റ്റിവിറ്റിയില്‍നിന്നവയ്ക്കു മോചനമില്ല.
ആ മേഘങ്ങള്‍....
...ആ ചുവന്നത്.
അതാണ് പ്ലൂട്ടോണിയം-239.
അത് ഒരു ഗ്രാമിന്റെ ഒരു കോടിയിലൊരംശത്തിനു പോലും ക്യാന്‍സറുണ്ടാക്കാന്‍ കഴിയും.
ആ മഞ്ഞ നിറമുള്ളത് സ്ട്രോണ്ടിയം-90(strontium-90)
അത് നിങ്ങളുടെ ഉള്ളില്‍ കടന്ന്...
...രക്താര്‍ബുദം ഉണ്ടാക്കുന്നു.
ആ കടും ചുവപ്പുനിറമുള്ളതാണ് സെസിയം 137( cesium-137)
അത് പ്രത്യുല്പാദനശേഷിയെ ബാധിക്കുന്നു.
അത് ജനിതകരൂപപരിണാമങ്ങള്‍(mutations) ഉണ്ടാക്കുന്നു.
അത് പൈശാചികത സൃഷ്ടിക്കുന്നു.
മനുഷ്യന്റെ ഈ വിവേകശൂന്യത അവിശ്വസനീയമാണ്.
റേഡിയോആക്റ്റിവിറ്റിയെ കാണാനാവില്ലായിരുന്നു.
അത് അപകടകാരിയായതുകൊണ്ട് അവരതിനു നിറങ്ങള്‍ നല്കി
നിങ്ങളുടെ മരണത്തിനു കാരണമേതെന്നറിയാം. മറ്റെന്തുപ്രയോജനം?
മരണത്തിന്റെ വിസിറ്റിങ് കാര്‍ഡ്!!!
വീണ്ടും കാണാം.
നില്ക്കൂ.
റേഡിയേഷന്‍ നിങ്ങളെ ഉടനടി കൊല്ലില്ല.
അതുകൊണ്ടെന്താ?
പതുക്കെയുള്ള മരണമാണ് കൂടുതല്‍ ഭയങ്കരം.
ഞാന്‍ പതുക്കെപ്പതുക്കെ മരിക്കാന്‍ തയ്യാറല്ല.പ്രായമായവര്‍ മരിക്കുന്നു....
അവര്‍ വളരെക്കാലം ജീവിച്ചു കഴിഞ്ഞവരാണ്.
പക്ഷെ കുട്ടികള്‍ ജീവിക്കാന്‍ തുടങ്ങുന്നതേയുള്ളൂ. ഇത് അനീതിയാണ്.
മരണം കാത്തിരിക്കുന്നത് ജീവിതമല്ല.
ആണവനിലയങ്ങള്‍ സുരക്ഷിതമാണെന്നവര്‍ പറഞ്ഞു.
ആണവനിലയങ്ങള്‍അപകടകാരിയല്ല. അത്യാഹിതങ്ങളാണത്രേ അപകടകാരികള്‍.
അത്യാഹിതങ്ങളില്ല.ഒരപകടവുമില്ല എന്നൊക്കെയാണവര്‍ നമ്മളോടുപറഞ്ഞത്.നുണയന്മാര്‍ !!!
ഇതിനവരെ തൂക്കിലേറ്റിയില്ലെങ്കില്‍ ഞാന്‍ തന്നെ അവരെ കൊല്ലും.
ഓ...വിഷമിക്കേണ്ട.റേഡിയോആക്റ്റിവിറ്റിതന്നെ അവരുടെ കഥകഴിച്ചോളും.
ഓ..ക്ഷമിക്കണം.
മരണം അര്‍ഹിക്കുന്നവരില്‍ ഒരാളാണ് ഞാനും.
THE WEEPING DEMON(കരയുന്ന പിശാച്)
മനുഷ്യന്‍......അല്ലേ?
എന്താണുകുഴപ്പം?
നിങ്ങളൊരു പിശാചാണോ?
എന്നു ഞാന്‍ വിചാരിക്കുന്നു.
പക്ഷെ ഞാന്‍ മനുഷ്യസ്വഭാവമുള്ളവനായിരുന്നു.
എന്തൊരു ലോകം!!
എത്ര വിവേകശൂന്യം!!!
വളരെക്കാലം മുമ്പ്...
...ഇതൊരു മനോഹരമായ പൂന്തോട്ടമായിരുന്നു.
അണുബോംബുകളും മിസൈലുകളും......
...ഇതിനെ ഒരു മരുഭൂമിയാക്കിമാറ്റി.
ഇപ്പോള്‍...
...അന്നത്തെ ആ ആണവപതനങ്ങളുടെ ഫലമായി ഇവിടെ...
...വിചിത്രമായ പൂക്കള്‍ വളരുന്നു.
ജമന്തിപ്പൂക്കള്‍.
ജമന്തിപ്പൂക്കളോ?
ഭീമാകൃതിയുള്ള ജമന്തിപ്പൂക്കള്‍.
ഇതൊരു റോസാണ്.
പൂവില്‍ നിന്നാണ് തണ്ട് വളരുന്നത്...
...മുകളില്‍ വിചിത്രമായ ഒരു കൂമ്പും!!!
ഇതെല്ലാം റേഡിയേഷന്‍ കൊണ്ട് മലിനമായതാണ്.
റേഡിയേഷന്‍കൊണ്ടാണ് ഈ ജനിതക രൂപമാറ്റം (mutation) സംഭവിച്ചത്.
പൂക്കള്‍ക്ക് രൂപവൈകല്യം സംഭവിച്ചു.
പൂക്കള്‍ക്കുമാത്രമല്ല.
...മനുഷ്യര്‍ക്കും...എന്നെ നോക്കൂ....
വിവേകം നശിച്ച മനുഷ്യനാണിതു ചെയ്തത്.
ഈ ഗ്രഹത്തെ ഇത് വിഷം നിറഞ്ഞ മാലിന്യങ്ങളുടെ ഒരു ചവറ്റുകൊട്ടയാക്കി മാറ്റി.
നമ്മള്‍ ആസ്വദിച്ചിരുന്ന പ്രകൃതി ഭൂമിയില്‍ നിന്നും അപ്രത്യക്ഷമായി.
പക്ഷികളും മൃഗങ്ങളും മീനുകളും നമുക്കു നഷ്ടമായി
കുറച്ചു നാള്‍ മുമ്പ്.........
...രണ്ടു തലയുള്ള ഒരു മുയലിനെ ഞാന്‍ കണ്ടു
...ഒറ്റക്കണ്ണുള്ള ഒരു കിളിയെയും......
...രോമങ്ങളുള്ള ഒരു മീനിനെയും.....
അപ്പോള്‍ നിങ്ങളെങ്ങനെയാണ് ഭക്ഷണം കഴിക്കുന്നത്?
ഇവിടെ ഭക്ഷണമില്ല.
ഞങ്ങള്‍ ഞങ്ങളെ തന്നെ തിന്നുന്നു.
ദുര്‍ബലന്മാരെ ആദ്യം തിന്നും.
ഇന്ന് എന്റെ ഊഴമാണ്.
ഇവിടെയും ഞങ്ങള്‍ക്കു ഗ്രേഡുകളുണ്ട്.
ഒറ്റക്കൊമ്പുള്ള എന്നെപ്പോലുള്ള പിശാചുക്കള്‍ മിക്കപ്പോഴും...
...രണ്ടും മൂന്നും കൊമ്പുള്ളവരുടെ ഭക്ഷണമായിത്തീരുന്നു
മുമ്പ്, അവര്‍ അധികാരമുള്ളവരും കാപട്യക്കാരുമായിരുന്നു.
ഇപ്പോള്‍ പിശാചുക്കളെന്ന നിലയിലും, അവര്‍ ശക്തി കാണിക്കുകയാണ്.
അവര്‍, അത്തരം രീതികള്‍ തുടരട്ടെ....
അവര്‍ക്ക് കൂടുതല്‍ കൊമ്പുകള്‍ ഉണ്ടായിക്കൊള്ളട്ടെ.
അവരിപ്പോള്‍ ജീവിക്കുന്നതുപോലെ,ദുരിതങ്ങളനുഭവിച്ച് തുടര്‍ന്നും ജീവിക്കട്ടെ.
അത് നരകമാണ്.
മരണത്തെക്കാള്‍ മോശപ്പെട്ടത്.
അവരാഗ്രഹിച്ചാല്‍ പോലും,അവര്‍ക്ക് മരിക്കാനാവില്ല.
അതാണവര്‍ക്കുള്ള ശിക്ഷ...
മരണമില്ലാത്ത അവസ്ഥ.
സ്വന്തം പാപങ്ങളാല്‍ പീഡനമനുഭവിച്ച്...
...അവരെന്നും ദുരിതങ്ങളനുഭവിക്കണം.
അധികം വൈകാതെ അവരെന്നെ തിന്നും. എനിക്കിവിടെനിന്നും മോചനം കിട്ടും.
പക്ഷെ ഞാനവരുടെ ഭക്ഷണമായിത്തീരാന്‍ ആഗ്രഹിക്കുന്നില്ല.
അതുകൊണ്ടാണ് ഞാനോടിപ്പോന്നത്.
പക്ഷെ അപ്പോളെനിക്കു നല്ല വിശപ്പു തോന്നി...
...എനിക്ക് എന്നോടു തന്നെ വെറുപ്പു തോന്നുന്നു.
ഞാന്‍ മനുഷ്യനായിരുന്നപ്പോള്‍...... അന്നു ഞനൊരു കൃഷിക്കാരനായിരുന്നു.
വില കൂട്ടുന്നതിനു വേണ്ടി,ഗാലണ്‍ കണക്കിനു പാല്‍ ഞാന്‍ നദിയിലൊഴുക്കിക്കളഞ്ഞു.....
ഉരുളക്കിഴങ്ങും കാബേജും,ഞാന്‍, ബുള്‍ഡോസറുപയോഗിച്ച്,കുഴിച്ചുമൂടി.
എന്തൊരു വിഡ്ഢിത്തം !!!
അതു കേള്‍ക്കുന്നില്ലേ?
രാത്രിയാകുമ്പോള്‍...
...പ്രസിദ്ധരായ ആ പിശാചുക്കള്‍ വേദനകൊണ്ട് അലറിക്കരയുന്നു
അവരുടെ കൊമ്പുകള്‍ ക്യാന്‍സറിനേക്കാള്‍ കടുത്തരീതിയില്‍,അവരെ വേദനിപ്പിക്കുന്നു.
അവര്‍ മരണത്തിനായി യാചിക്കുന്നു,പക്ഷെ നിത്യവേദനയാല്‍ അവര്‍ ശിക്ഷിക്കപ്പെട്ടിരിക്കുന്നു.....
ആരും അവരെ കൊല്ലുന്നില്ല...
അതുകൊണ്ട് അവര്‍ അലറിക്കരയുന്നു.
വരൂ, ഞാന്‍ നിങ്ങള്‍ക്കു കാണിച്ചു തരാം.
അവരെങ്ങനെയാണ് കരയുന്നതെന്ന് നിങ്ങള്‍ക്കു കാണാം.
എന്റെ കൊമ്പ് വേദനിക്കാന്‍ തുടങ്ങിയിരിക്കുന്നു.
നിങ്ങള്‍ പൊയ്ക്കോളൂ.
എവിടെപ്പോകാന്‍?
നിങ്ങള്‍ക്കും ഒരു പിശാചാകണോ?
VILLAGE OF THE WATERMILLS (ജലചാല്യയന്ത്രങ്ങളുടെ ഗ്രാമം)
നമസ്കാരം
ഈ ഗ്രാമത്തിന്റെ പേരെന്താണ്??
പേരില്ലാത്ത ഗ്രാമമാണിത്.
ഞങ്ങളിതിനെ വെറും "ഗ്രാമം" എന്നാണ് വിളിക്കുന്നത്.
ചിലരിതിനെ "വാട്ടര്‍മില്‍ ഗ്രാമം" എന്നു വിളിക്കുന്നു.
എല്ലാ ഗ്രാമീണരും ഇവിടെയാണോ താമസിക്കുന്നത്?
അല്ല.
അവരൊക്കെ മറ്റൊരു സ്ഥലത്താണ് താമസിക്കുന്നത്.
ഇവിടെ വൈദ്യുതിയില്ലേ?
അതിന്റെ ആവശ്യമില്ല.
ആളുകളിപ്പോള്‍ സൗകര്യങ്ങളോട് ആവശ്യത്തിലധികം പരിചയിച്ചുപോയിരിക്കുന്നു.
സൗകര്യങ്ങളാണ് കൂടുതല്‍ നല്ലതെന്നവര്‍ കരുതുന്നു.
യഥാര്‍ഥമേന്മയുള്ളതിനെ അവര്‍ വലിച്ചെറിയുന്നു.
പക്ഷെ, വിളക്കുകള്‍ക്കോ?
ഞങ്ങള്‍ക്ക് മെഴുകുതിരികളും ചണവിത്തിന്റെ എണ്ണയുമുണ്ട്.
പക്ഷെ രാത്രി നല്ല ഇരുട്ടല്ലേ?
അതെ. രാത്രി എന്നതുകൊണ്ട് ഉദ്ദേശിക്കുന്നതും അതല്ലേ?
രാത്രിയില്‍ പകലുപോലത്തെ വെളിച്ചത്തിന്റെ ആവശ്യമെന്താണ്?
നക്ഷത്രങ്ങളെപ്പോലും കാണാന്‍ പറ്റാത്ത വിധം വെളിച്ചമുള്ള രാത്രികളെ എനിക്കിഷ്ടമല്ല.
നിങ്ങള്‍ക്കു വയലുകളുണ്ട്....
പക്ഷെ, കൃഷി ചെയ്യാനാവശ്യമായ ട്രാക്റ്ററുകളില്ലാത്തതെന്താണ്?
അതിന്റെ ആവശ്യമില്ല.
ഞങ്ങള്‍ക്കു പശുക്കളും കുതിരകളുമുണ്ട്.
നിങ്ങള്‍ ഇന്ധനമായി ഉപയോഗിക്കുന്നതെന്താണ്?
മിക്കവാറും വിറകാണുപയോഗിക്കുന്നത്.
മരങ്ങള്‍ വെട്ടുന്നത് ശരിയാണെന്ന് ഞങ്ങള്‍ കരുതുന്നില്ല.പക്ഷെ.....
...ആവശ്യത്തിനുള്ളത് വീണു തന്നെ കിട്ടും.
അതു മുറിച്ചെടുത്ത് വിറകായി ഞങ്ങള്‍ ഉപയോഗിക്കും.
പിന്നെ ആ തടിയില്‍ നിന്ന് കരി ഉണ്ടാക്കിയാല്‍...
...വളരെ കുറച്ച് മരങ്ങള്‍ കൊണ്ട്, കാടു മുഴുവന്‍ കത്തിയാലുള്ള ചൂടു കിട്ടും.
ചാണകത്തില്‍നിന്നും നല്ല ഇന്ധനമുണ്ടാക്കാം.
മനുഷ്യന്‍ പണ്ടു ജീവിച്ചിരുന്ന രീതിയില്‍, ജീവിക്കാനാണു ഞങ്ങള്‍ ശ്രമിക്കുന്നത്
അതാണ് സ്വാഭാവികമായ ജീവിതരീതി.
മനുഷ്യന്‍ പ്രകൃതിയുടെ ഭാഗമാണെന്ന കാര്യം...
...ആളുകളിന്നു മറന്നു പോയിരിക്കുന്നു.
എന്നിട്ടും,നമ്മുടെ പ്രാണന്റെ ആധാരമായ...
...പ്രകൃതിയെ അവര്‍ നശിപ്പിക്കുന്നു.
അവരെപ്പോഴും കരുതുന്നത്, ഇതിനേക്കാള്‍ മെച്ചപ്പെട്ടത് അവര്‍ക്കു സൃഷ്ടിക്കാന്‍ കഴിയുമെന്നാണ്.
പ്രത്യേകിച്ചും,ശാസ്ത്രജ്ഞന്മാര്‍.
അവര്‍ മിടുക്കന്മാരായിരിക്കാം,പക്ഷെ...
...മിക്കവര്‍ക്കും പ്രകൃതിയുടെ...
...മനസ്സ് വായിക്കാന്‍ കഴിയുന്നില്ല.
അവര്‍ കണ്ടുപിടുത്തങ്ങള്‍ നടത്തുന്നു,അവസാനം അത് ആളുകളുടെ സന്തോഷം കെടുത്തുന്നു.
എന്നിട്ടും സ്വന്തം കണ്ടെത്തലുകളില്‍,അവര്‍ വളരെയേറെ അഭിമാനം കൊള്ളുന്നു.
അതിനെക്കാള്‍ കഷ്ടമായിട്ടുള്ളത്, മിക്കവാറും ആളുകള്‍ അവരെ.....
...മഹാത്ഭുതങ്ങളെപ്പോലെയാണ് കാണുന്നത്.
ആളുകള്‍ അവരെ ആരാധിക്കുന്നു.
അവരറിയുന്നില്ല, അവര്‍ക്കു പ്രകൃതിയാണു നഷ്ടമാകുന്നതെന്ന്.
അവര്‍ നശിക്കാന്‍ പോവുകയാണെന്നത് അവര്‍ കാണുന്നില്ല.
മനുഷ്യര്‍ക്കേറ്റവും അത്യാവശ്യമായിട്ടുള്ളത്.........
...ശുദ്ധവായുവും ശുദ്ധജലവും...
...അതുലപാദിപ്പിക്കുന്ന മരങ്ങളും പുല്ലുകളുമാണ്.
എല്ലാം വൃത്തികേടാക്കിയിരിക്കുന്നു...
...എന്നെന്നേക്കുമായി മലിനമാക്കിയിരിക്കുന്നു.
മലിനമായ വായു, മലിനമായ ജലം...
...മനുഷ്യമനസ്സുകളും മലിനമാവുന്നു.
ഇങ്ങോട്ടു വരുന്ന വഴിക്ക്, ഒരു കാര്യം കണ്ടു...
...പാലത്തിനരികിലുള്ള കല്ലില്‍ ചില കുട്ടികള്‍ പുഷ്പങ്ങളര്‍പ്പിക്കുന്നത്....
എന്തിനാണത്?
ഓ...അതോ....
എന്റെ അച്ഛന്‍ ഒരിക്കല്‍ എന്നോടു പറഞ്ഞു....
വളരെ പണ്ട്...
...ഒരു രോഗിയായ വഴിപോക്കന്‍ പാലത്തിനരികില്‍വച്ച് മരിച്ചു......
ഗ്രാമവാസികള്‍ക്ക് ദയവുതോന്നി,അയാളെ അവിടെത്തന്നെ അടക്കം ചെയ്തു.
അവരൊരു വലിയ കല്ല് അയാളുടെ ശവക്കല്ലറയ്ക്കു മുകളില്‍ വച്ചു......
...അതിനുമുകളില്‍ പുഷ്പങ്ങളും അര്‍പ്പിച്ചു.
അവിടെ പൂക്കളിടുന്നത് ഒരാചാരമായി മാറി.
കുട്ടികള്‍ മാത്രമല്ല.
ഗ്രാമവാസികളെല്ലാം...
...അതുവഴികടന്നുപോകുമ്പോള്‍ പൂക്കളര്‍പ്പിക്കുന്നു...
...മിക്കവര്‍ക്കും എന്തിനുവേണ്ടിയെന്നറിയില്ലെങ്കിലും.
ഇന്നിവിടെ എന്തെങ്കിലും ആഘോഷമുണ്ടോ?
ഇല്ല..ഒരു ശവസംസ്കാരം....
നിങ്ങള്‍ക്കിതു വിചിത്രമായി തോന്നുന്നുണ്ടോ?
ഒരു മനോഹരമായ,സന്തോഷകരമായ ശവസംസ്കാരം.....
നന്നായി അദ്ധ്വാനിക്കുന്നതും......
...വളരെക്കാലം ജീവിക്കുന്നതും...
...വളരെ നല്ല കാര്യമാണ്....
ഇവിടെ ഞങ്ങള്‍ക്ക് ദേവാലയങ്ങളോ പുരോഹിതരോ ഇല്ല.
അതുകൊണ്ട്,ഗ്രാമീണരെല്ലാം...
...മരിച്ചയാളെയും ചുമന്ന്...
...കുന്നിന്മുകളിലുള്ള സെമിത്തേരിയിലേക്കു പോവുന്നു.
ചെറുപ്പക്കാരോ,കുട്ടികളോ മരിക്കുന്നത് ഞങ്ങള്‍ക്ക് സന്തോഷകരമല്ല.
അത്തരം നഷ്ടങ്ങള്‍ആഘോഷിക്കാന്‍ ഞങ്ങള്‍ക്കാവില്ല
പക്ഷെ,ഞങ്ങളുടെ ഭാഗ്യം കൊണ്ടാവാം...
...ഈ ഗ്രാമത്തിലെ ആളുകള്‍,പ്രകൃതിയോടിണങ്ങുന്ന, സ്വാഭാവികമായ,ജീവിതരീതിയാണ് തുടരുന്നത്.
അതുകൊണ്ട്,വളരെ പ്രായം ചെന്നതിനുശേഷമാണ് അവര്‍ മരിക്കുന്നത്.
ഇന്നു മരിച്ച സ്ത്രീ.........
...99 വയസ്സുവരെ ജീവിച്ചു.
ക്ഷമിക്കണം...
...എനിക്ക് ആ ഘോഷയാത്രയില്‍ പങ്കെടുക്കണം.
സത്യം പറഞ്ഞാല്‍...
...അവളെന്റെ ആദ്യത്തെ കാമുകിയായിരുന്നു.
എന്റെ മനസ്സിനെ വേദനിപ്പിച്ചുകൊണ്ട്...
...അവള്‍ മറ്റൊരുവനോടൊപ്പം പോയി.
അതിരിക്കട്ടെ, നിങ്ങള്‍ക്ക് എത്ര വയസ്സായി?
എനിക്കോ...?
103!!!
ജീവിതം അവസാനിപ്പിക്കാന്‍ പറ്റിയ നല്ല പ്രായം.
ജീവിതം വളരെ കഠിനമാണെന്ന് ചിലര്‍ പറയാറുണ്ട്.
അതു സത്യമല്ല.
സത്യത്തില്‍,ജീവിച്ചിരിക്കുക എന്നത് ഒരനുഗ്രഹമാണ്
അത് ആവേശകരമാണ്.
Join MSone https://www.facebook.com/groups/MSONEsubs/